Amikor megérkezünk, be kell jelentkezni. Ha van szabad kamra, akkor azonnal sorra kerülünk, de 10-15 percnél még nem kellett többet várni. Amikor a gyerek bemegy – kisebbekkel bemehet a szülő is, de az én fiam már elég nagy –, kap egy fehér csuklyás köpenyt, ami megvédi a sólecsapódástól a haját és a ruháját. Ezután egy kis kamrában leül egy székre, de semmi különöset nem kell tennie, ugyanúgy ki-és belélegez, ahogy egyébként, csak a sűrű, gomolygó sópára átjárja a légutakat.